b'\n_START_ARTICLE_\nAvstralit\n_START_PARAGRAPH_\nAvstralit je vrsta tektita. Avstraliti se pojavljajo v razli\xc4\x8dnih oblikah: kot gumbi, le\xc4\x8de, krogle, ovali, delci krogel, delci ovalov. Njihova barva je \xc4\x8drna. Za avstralite je zna\xc4\x8dilno, da se nahajajo na velikem obmo\xc4\x8dju, najve\xc4\x8d jih je v Avstraliji. Prvi\xc4\x8d so bili omenjeni leta 1857, ko so Darwinu pokazali majhen ko\xc5\xa1\xc4\x8dek \xc4\x8drnega stekla. Darwin je bil prepri\xc4\x8dan, da je to steklo vulkanskega izvora._NEWLINE_Starost avstralitov je velika uganka. Nekateri trdijo, da so avstraliti stari okoli 10.000 let, druge analize pa ka\xc5\xbeejo na 4 milijone let. Kraterja, ki bi bil izvor avstralitov, \xc5\xa1e niso z gotovostjo potrdili. Kot mo\xc5\xbene navajajo razli\xc5\xbene kraterje po Zemlji. Nebesno telo je padlo verjetno pod zelo velikim kotom na povr\xc5\xa1ino, ker so avstraliti mo\xc4\x8dno razpr\xc5\xa1eni po jugovzhodni Avstraliji. Tudi krater v regiji Wilkes Land na Antarktiki bi lahko bil izvor avstralitov.'